বিষয়টি বিভ্রান্তি ছড়িয়েছে বুঝতে পেরে পূর্ণেন্দুবাবু পরে সংবাদমাধ্যমকে বলেন, বন্ধ হয়ে যাওয়া ২৭৮টি কারখানা হল বড় ও মাঝারি পর্যায়ের। এর বাইরেও অনেক ছোটো ছোটো কারখানা রয়েছে যেগুলি এখন বন্ধ। এই ছোটো কারখানাগুলিকে ধরলে সংখ্যাটা নিশ্চিতভাবেই ৫৫ হাজার হবে। তাঁর দাবি, নতুন সরকার ক্ষমতাসীন হওয়ার পর ১৫-২০টি কারখানা বন্ধ হয়েছে। সুতরাং রাজ্যে বিপুল বেকারির দায় বামফ্রন্টকেই নিতে হবে। বরং নতুন সরকার বন্ধ থাকা কয়েকটি চটকল এবং চা বাগান খুলতে সক্ষম হয়েছে বলে দাবি করেন তিনি।